OpenLLM-France/wikimedia huggingface dataset:
# New Holland (Illinois)

New Holland és una població dels Estats Units a l'estat d'Illinois. Segons el cens del 2000 tenia 318 habitants.

## Demografia

Segons el cens del 2000, New Holland tenia 318 habitants, 126 habitatges, i 86 famílies. La densitat de població era de 423,4 habitants/km².
Dels 126 habitatges en un 32,5% hi vivien nens de menys de 18 anys, en un 60,3% hi vivien parelles casades, en un 4,8% dones solteres, i en un 31% no eren unitats familiars. En el 26,2% dels habitatges hi vivien persones soles el 17,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,52 i el nombre mitjà de persones que vivien en cada família era de 3,09.
Per edats la població es repartia de la següent manera: un 28,3% tenia menys de 18 anys, un 6,9% entre 18 i 24, un 27% entre 25 i 44, un 18,9% de 45 a 60 i un 18,9% 65 anys o més.
L'edat mediana era de 37 anys. Per cada 100 dones de 18 o més anys hi havia 94,9 homes.
La renda mediana per habitatge era de 40.278 $ i la renda mediana per família de 45.313 $. Els homes tenien una renda mediana de 36.250 $ mentre que les dones 21.944 $. La renda per capita de la població era de 19.241 $. Aproximadament el 9,2% de les famílies i el 10,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- New Holland». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 4 agost 2010].
* ↑ «Geographic Comparison Table- New Holland». American Fact Finder. Oficina del Cens dels Estats Units, 12-01-2010.
# Vetranió

Vetranió (en llatí Vetranio) va ser un oficial militar romà, usurpador del tron imperial. Aureli Víctor el descriu com un vell idiota però altres historiadors el jutgen de manera més favorable. Va servir durant anys amb eficàcia i va adquirir notable reputació. Era a més de tracte amable i de maneres senzilles. Va dirigir les legions d'Il·líria i Pannònia i exercia aquest càrrec quan Constant va ser derrotat i el tron usurpat per Magnenci. El seu primer impuls va ser d'escriure a Constanci II i assegurar-li la seva fidelitat i demanant d'avançar ràpidament per tal de castigar el rebel. Però després, a sol·licitud de les seves tropes i de Flàvia Júlia Constantina, la germana gran de Constanci, va assumir ell mateix la porpra imperial a Sírmium al començament de març de l'any 350. Llavors el van festejar les dues parts, i pactà un tractat amb Constanci al que després va abandonar per entrar en aliança amb Magnenci i finalment, després de la conferència de 25 de desembre prop de Sàrdica, va accedir a abdicar del poder que havia exercit durant poc menys de deu mesos a favor de Constanci que el va tractar amb gran consideració, i li permeté retirar-se a Prusa a Bitínia on va passar la resta de la seva vida (6 anys) en tranquil·litat i professant la religió cristiana de la que era adepte.

## Referències

* ↑ Smith, William (editor). Dictionary of Greek and Roman biography and mythology. Vol. III. Londres: John Murray, 1876, p. 1249-1250.

## Enllaços externs

* http://www.roman-emperors.org/vetran.htm
* http://www.wildwinds.com/coins/ric/vetranio/i.html
# Cantó de Sant Bonet

El cantó de Sant Bonet és un cantó del departament francès dels Alts Alps, a la regió de Provença-Alps-Costa Blava. Està inclòs al districte de Gap i té 16 municipis. El cap cantonal és Sant Bonet.

## Municipis

* Ancela
* Boissard
* Chabòtas
* Las Còstas
* La Fara de Champsaur
* Forest-Sant Julian
* L'Aja
* La Mota de Champsaur
* Lo Noier
* Polinhí
* Sant Bonet
* Sant Esèbe de Champsaur
* Sant Jolian de Champsaur
* Sant Laurent
* Sant Lagier
* Sant Michèu

## Història

Llista dels consellers generals successius :
| Data d'elecció | Identitat | Partit |
| 1961-1967 | M. Bardon | centrista |
| 1967-1973 | Roger de Bardonnèche | centrista |
| 1973-1979 | M. Ariey | UDR, després RPR |
| 1979-1985 | M. Davin | PS |
| 1985-1992 | Jean Para | RPR |
| 1992- | Jean-Yves Dusserre | UDF-PR, després UMP |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 5.139 | 5.482 | 5.411 | 5.432 | 5.648 | 6.059 | 7.089 |
# Districtes del Japó

* Divisions administratives del Japó
* Nivel regional
* Regions (地方 chihō)
* Nivell prefectural
* Prefectures (都道府県 todōfuken)
* Nivell subprefectural
* Subprefectures (支庁 shichō)
* Ciutats designades (政令指定都市 seirei-shitei-toshi)
* Districtes (郡 gun)
* Nivell municipal
* Ciutats nucli (中核市 chūkaku-shi)
* Ciutats especials (特例市 tokurei-shi)
* Ciutats (市 shi)
* Barris especials (特別区 tokubetsu-ku)
* Viles (町 chō / machi)
* Pobles (村 son / mura)
* Nivell submunicipal
* Districtes urbans (区 ku)
* Barris (町丁 chōchō)
Els districtes (郡; gun) del Japó han estat emprat recentment sobretot com a unitat administrativa entre el 1878 i el 1921. Podrien ser comparats amb una comarca. La seva categoria està per sota de les prefectura i per sobre de les ciutats, viles i Japó. Els districtes eren inicialment anomenats kōri i tenen profundes arrels en el Japó. Encara que el Nihon Shoki diu que van ser establerts durant les Reformes Taika, kōri s'escrivien originàricament 評. No va ser fins al Codi Penal i Civil de Taihō que kōri varen començar a ser escrites com a 郡. Sota el Codi Penal i Civil de Taihō, la unitat administrativa de la província (国; kuni) estava per sobre del districte i el poble (里; sato o 郷; sato) estava per sota. El concepte de 郡 ha romàs i és emprat en el Sistema Postal Japonès per identificar la ubicació de viles i pobles. Les ciutats depenen directament de les prefectures i són independents dels districtes, potser la diferència més gran respecte les comarques.

## Casos confusos a Hokkaido

Com que els noms districtes han estat únics en les províncies i actualment els límits de les prefectures estan estretament alineats amb els de les províncies, la majoria de noms de districtes són únics en una prefectura. Tanmateix, la Prefectura de Hokkaido, consistent en onze províncies, tenen alguns casos confusos.
Hi ha tres Districtes Kamikawa Districts i dos Districtes Nakagawa a la Prefectura de Hokkaido.
* Districte Kamikawa (Ishikari), en la Subprefectura Kamikawa
* Districte Kamikawa (Teshio), en la Subprefectura Kamikawa
* Districte Kamikawa (Tokachi), en la Subprefectura Tokachi
* Nakagawa (Teshio), en la Subprefectura Kamikawa
* Districte Nakagawa (Tocachi), en la Subprefectura Tokachi
Els districtes Abuta, Rumoi, Sorachi i Yufutsu District són similars a la resta però cada un d'ells són un sol districte a ssignat a dues subprefectures.
* Districte Abutact, en les subprefectures Iburi i Shiribeshi.
* Districte Sorachi, en les subprefectures Kamikawa i Sorachi.
* Districte Teshio, en les subprefectures Rumoi i Soya.
* Districte Yufutsu, en les subprefectures Iburi i Kamikawa.
# La Folie

La Folie és un grup de música barceloní. L'any 2015 guanyen 3 concursos que els permeten treure l'any 2016 el seu primer disc Traficants de somnis, gravat als estudis La Casa Murada.

## Discografia

* 2016: Traficants de somnis
* 2017: Foliecitat

## Referències

* ↑ «El debut amorós de La Folie». [Consulta: 6 abril 2016].
# Vicente Martínez

Vicente Martínez (Albarrasí, Terol [...?] - Albarrasí, Terol, 10 de febrer de 1777) fou un compositor aragonès del període Barroc.
Estudià la carrera sacerdotal ensems que perfeccionava els coneixements musicals. Exercí el càrrec de mestre de capella del seu poble natal, pel que n'havia estat nomenat el 1764 i que desenvolupà fins a la seva mort.
Entre les seves composicions, figuren: dos laudates, una sequentia de l'Esperit Sant, una altra sequentia del Corpus Christi, diverses misses, cinc lamentacions, un adjuvamus, 124 cantates i diversos villancets, etc., composicions que es guarden en el temple on fou mestre de capella.

## Bibliografia

* Enciclopèdia Espasa. Volum núm. 33, pàg. 524 (ISBN 84-239-4533-2)
# Viaducte de Canalejas

El Viaducte de Canalejas es troba a la localitat d'Alcoi, al País Valencià, tot comunicant el centre de la ciutat amb el Barri del Viaducte (i amb la carretera de Callosa d'en Sarrià) per sobre del riu Molinar.
El pont es compon d'una estructura metàl·lica d'acer, de 352 tones, que s'aguanta sobre tres pilars i dos estreps. Fa 162 metres de longitud, i arriba a tindre 54 metres d'altura sobre la llera del riu.
La seua construcció va començar l'any 1901. Es va inaugurar el 24 de febrer de 1907. El seu nom el rep de José Canalejas y Méndez, diputat a Corts pel districte d'Alcoi. Va ser obra de l'enginyer Próspero Lafarga, que va comptar amb la col·laboració de l'enginyer d'Alcoi Enric Vilaplana i Julià.
El Viaducte de Canalejas ha esdevingut un emblema paisatgístic de la capital de l'Alcoià, i en el seu moment, es va destacar com una de les obres d'enginyeria més notables de l'Estat. La rehabilitació duta a terme en la dècada de 1980 per l'arquitecte Vicente Vidal va aportar noves voreres per als vianants, una major amplària per als vehicles i una substitució total de l'estructura metàl·lica, aleshores molt deteriorada, la qual rehabilitació va eliminar malauradament el sistema constructiu tipus Eiffel per un altre de més senzill.

## Referències

* Aquest article pren com a referència el text del Bé d'interés cultural incoat per la Conselleria de Cultura de la Generalitat Valenciana

## Enllaços externs

* Imatge del Viaducte a Europeana
# Fritz Creek

Fritz Creek és una concentració de població designada pel cens dels Estats Units a l'estat d'Alaska. Segons el cens del 2000 tenia 1.603 habitants.

## Demografia

Segons el cens del 2000, Fritz Creek tenia 1.603 habitants, 661 habitatges, i 413 famílies La densitat de població era d'11,4 habitants/km².
Dels 661 habitatges en un 36% hi vivien nens de menys de 18 anys, en un 52,3% hi vivien parelles casades, en un 7% dones solteres, i en un 37,4% no eren unitats familiars. En el 29,7% dels habitatges hi vivien persones soles el 3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,43 i el nombre mitjà de persones que vivien en cada família era de 3,06.
Per edats la població es repartia de la següent manera: un 29,8% tenia menys de 18 anys, un 4,4% entre 18 i 24, un 30,4% entre 25 i 44, un 29,8% de 45 a 60 i un 5,6% 65 anys o més.
L'edat mediana era de 38 anys. Per cada 100 dones hi havia 103,7 homes. Per cada 100 dones de 18 o més anys hi havia 109,1 homes.
La renda mediana per habitatge era de 41.400 $ i la renda mediana per família de 49.881 $. Els homes tenien una renda mediana de 42.083 $ mentre que les dones 31.250 $. La renda per capita de la població era de 18.937 $. Aproximadament el 3,6% de les famílies i el 9,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
* 1 2 3 «Fact Sheet- Fritz Creek». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 16 juliol 2010].
* ↑ «Geographic Comparison Table- Fritz Creek». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 16 juliol 2010].
# Divisió de Barisal

La divisió de Barisal (oficialment Barisāl) és una entitat administrativa de Bangladesh. La capital és Barisal. Està formada per sis zilles (zilla) o districtes:
* Districte de Barguna
* Districte de Barisal
* Districte de Bhola
* Districte de Jhalakathi
* Districte de Patuakhali
* Districte de Pirojpur
Es va crear l'1 de gener de 1993.
# Vicente Pérez Martínez

Vicente Pérez Martínez (Cifuentes, primera meitat segle xviii – Madrid, 1800) va ser un cantant i professor espanyol, membre de la capella reial durant trenta anys.
Dotat d'una bella veu de tenor i d'una excel·lent escola de cant, fou, a més, un professor distingit, i el 1770 entrà en la Capella Reial, a la qual va pertànyer per espai de trenta anys com a tenor. El 1799, poc temps abans de la seva mort, publicà el primer volum de la seva obra Prontuario del canto llano gregoriano, corregido todo del mal acento y otros defectos notados en los libros antiguos. L'obra constava de tres volums i d'aquesta en feu una nova edició el prevere Antonio Hernández (Madrid, 1823). A més, deixà, una petita obra inèdita, Apuntes curiosos, que restà en poder de Indalecio Soriano Fuertes. Fundà societat de socors mutus titulada La Concordia per als individus de la Capella Reial.

## Bibliografia

* Enciclopèdia Espasa Volum núm. 43, pàg. 729 (ISBN 84-239-4543-X)
# Montserrat Puig Cardona

Montserrat Puig Cardona (1924 - Barcelona, 16 de gener de 2019) va ser una química, professora d'universitat, investigadora i teòloga catalana.
Va fer el Doctorat en Química a la Universitat de Barcelona el 1964. Després del doctorat, va començar la seva carrera docent com a ajudant de classes pràctiques, el 1974 va ser professora adjunta contractada al Departament de Química Inorgànica de la Universitat de Barcelona i, posteriorment, va ser catedràtica d’institut. Va ser la primera professora que va exercir a l'edifici actual de la Diagonal de la Facultat de Química.
Després va treballar a l’Instituto de Investigaciones Técnicas, a la secció de materials de construcció, en l’àmbit del ciment, des d’on va obrir camí per a la integració de la dona en la ciència. L’any 1980 va començar a estudiar Teologia, i es va llicenciar en la Secció Bíblica. El 1946 va fundar, amb altres universitàries, la Confraria de la Bella Parla per defensar la llengua catalana.

## Premis i reconeixements

* Premi Ciutat de Barcelona en l’apartat Tesis doctorals: ciències (1964).
* Medalla d’Honor de Barcelona en reconeixement de la seva tasca pionera per a la integració de les dones i les nenes en la ciència (2016).
* Coincidint amb el Dia Internacional de la Dona i la Nena en la Ciència, 11 de febrer, l'any 2020, la Facultat de Química de la Universitat de Barcelona va posar el nom de Montserrat Puig Cardona a un espai del centre, en concret, el laboratori polivalent de la facultat. Aquesta iniciativa forma part de la campanya de la Universitat de Barcelona per donar el nom de dones il·lustres a aules de les diferents facultats.

## Referències

* ↑ «Montserrat Puig i Margarita Wirsing donaran nom a dos espais emblemàtics de la Facultat de Química». Universitat de Barcelona, 10-02-2020. [Consulta: 3 octubre 2022].
* ↑ «Fallecimiento de Montserrat Puig». La Vanguardia, 18-01-2019. [Consulta: 18 novembre 2020].
* 1 2 3 4 5 6 7 «Montserrat Puig i Margarita Wirsing donaran nom a dos espais emblemàtics de la Facultat de Química de la Universitat de Barcelona». Lo Campus Diari, 13-02-2020. [Consulta: 18 novembre 2020].
* ↑ «Montserrat Puig i Margarita Wirsing donaran nom a dos espais emblemàtics de la Facultat de Química». UB. [Consulta: 18 novembre 2020].
# American Primeval

American Primeval és una minisèrie de televisió estatunidenca de western que es va estrenar el 9 de gener de 2025. S'ha subtitulat al català.

## Premissa

La sèrie examina la lluita per aconseguir el control de l'Oest dels Estats Units i l'enfrontament sovint violent entre religió i cultura.

## Producció

La sèrie, de sis episodis, és escrita per Mark L. Smith i dirigida per Peter Berg. Berg, a través de Film 44, i Eric Newman, amb Grand Electric, en són els productors executius. Netflix la va encarregar el desembre de 2022, i va confirmar Taylor Kitsch en un paper principal. Smith també n'és productor executiu de la sèrie.
El gener de 2023, Dane DeHaan, Jai Courtney, Betty Gilpin, Shea Whigham, Kyle Bradley Davis, Nick Hargrove, Derek Hinkey, Saura Lightfoot-Leon, Preston Mota, Shawnee Pourier i Joe Tippett es van unir al repartiment.
El rodatge va tenir lloc a Nou Mèxic a partir del febrer de 2023, i el rodatge es va interrompre per la vaga d'SAG-AFTRA de 2023.

## Referències

* ↑ Andreeva, Nellie. «‘American Primeval’ Sets Premiere Date On Netflix, First-Look Images Reveal Kim Coates, Lucas Neff Castings». Deadline Hollywood, 29-10-2024. [Consulta: 30 octubre 2024].
* ↑ «American Primeval». Goita què fan, ara!. [Consulta: 10 gener 2025].
* ↑ Little, Sarah. «Netflix's New Western TV Show Looks Like It Will Make Yellowstone Seem Tame». Screen Rant, 09-02-2024. [Consulta: 17 maig 2024].
* ↑ Otterson, Joe. «Netflix Orders Western Limited Series 'American Primeval' Starring Taylor Kitsch From Mark L. Smith, Peter Berg, Eric Newman». Variety, 06-12-2022. [Consulta: 17 maig 2024].
* ↑ Petski, Denise. «'American Primeval': Betty Gilpin, Dane DeHaan, Shea Whigham, More Cast In Netflix Limited Series». Deadline Hollywood, 24-01-2023. [Consulta: 17 maig 2024].
* ↑ Porter, Rick. «Betty Gilpin, Dane DeHaan Board Netflix's 'American Primeval'». Hollywood Reporter, 23-01-2024. [Consulta: 17 maig 2024].
* ↑ «American Primeval Netflix series production put on hold amid Hollywood writers' and actors' strike; Here's everything we know». Economic Times, 15-08-2023. [Consulta: 17 maig 2024].
# Vladímirovka (Bélgorod)

Vladímirovka - Владимировка (rus) - és un poble a l'óblast de Bélgorod, a Rússia. El 2010 tenia 712 habitants. Pertany al districte (raion) de Stari Oskol.

## Referències

* ↑ Летопись населённых пунктов Белгородской области: Село Котово Старооскольского городского округа Белгородской области: история [села Котово, села Терехово] / Котовская библиотека; сост. Рудакова Тамара Ивановна. — Котово: Котовская библиотека, 1996. — 75 с.
* ↑ «Храм в честь Покрова Пресвятой Богородицы (с. Федосеевка)». ИМЦ «Православное Осколье», 11-10-2012. Arxivat de l'original el 2018-06-12. [Consulta: 9 juny 2018].
# Glennallen

Glennallen és una concentració de població designada pel cens dels Estats Units a l'estat d'Alaska. Segons el cens del 2000 tenia 554 habitants.

## Demografia

Segons el cens del 2000, Glennallen tenia 554 habitants, 204 habitatges, i 136 famílies La densitat de població era d'1,9 habitants/km².
Dels 204 habitatges en un 36,8% hi vivien nens de menys de 18 anys, en un 56,4% hi vivien parelles casades, en un 6,4% dones solteres, i en un 33,3% no eren unitats familiars. En el 27% dels habitatges hi vivien persones soles el 5,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,63 i el nombre mitjà de persones que vivien en cada família era de 3,31.
Per edats la població es repartia de la següent manera: un 31,8% tenia menys de 18 anys, un 9,6% entre 18 i 24, un 27,4% entre 25 i 44, un 26,2% de 45 a 60 i un 5,1% 65 anys o més.
L'edat mediana era de 32 anys. Per cada 100 dones hi havia 106,7 homes. Per cada 100 dones de 18 o més anys hi havia 110 homes.
La renda mediana per habitatge era de 38.846 $ i la renda mediana per família de 40.909 $. Els homes tenien una renda mediana de 29.375 $ mentre que les dones 28.125 $. La renda per capita de la població era de 17.084 $. Aproximadament el 4,6% de les famílies i el 8,04% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
* 1 2 3 «Fact Sheet- Glennallen». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 16 juliol 2010].
* ↑ «Geographic Comparison Table- Glennallen». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 16 juliol 2010].
# Tindouf

Tindouf és un municipi d'Algèria, capital de la província de Tindouf, amb una població estimada de 56.906 habitants el 2009. Situat a la vora de diverses bases militars algerianes, i també del Sàhara occidental, que contenen els camps de refugiats de la província de Tindouf dirigits pel Front Polisario, on viuen uns 200.000 saharauis des de fa més de 30 anys, mentre esperen que es resolgui el conflicte del Sàhara occidental.
Al nord-oest de la ciutat, als afores, hi ha un aeroport amb vols d'Air Algérie regulars a Alger i altres ciutats. Dins del territori municipal de Tindouf, hi ha Gara Djebilet, un assentament prop de la frontera amb Mauritània amb una mina de ferro i un antic aeroport. Està situat aproximadament a 70 quilòmetres al nord-oest d'Aet Legra.

## Història

La ciutat de Tindouf es construí prop d'un aïllat oasi saharià el 1852 per membres de la tribu Tajakant, però fou saquejat i destruït per la tribu Reguibat el 1895. Va romandre desert fins que hi arribaren les tropes franceses el 1934. Des de la independència algeriana del 1962, la ciutat ha crescut de manera important, en part a causa de la seva importància com a últim poble abans d'arribar a les fronteres del Marroc i Mauritània.
Tindouf és un bon objectiu econòmic. En la seva regió existeix un importantíssim jaciment de mineral de ferro, d'excel·lent llei. Per ser un lloc molt proper de les fronteres, des dels anys 60 hi ha hagut diversos conflictes per prendre el control de Tindouf, especialment els de 1963. El 1980 tenia 6.500 habitants. A la zona de Tinduf es troben els campaments de refugiats saharauis.

## Referències

* ↑ «Topònim de Tindouf en el portal lingüístic esadir.com».
* ↑ «Població de Tindouf segons Words Gazeteer» (en anglès). Arxivat de l'original el 2007-09-30. [Consulta: 27 abril 2009].
* ↑ Fibla, Carla (en castellà) Por libre en Marruecos. La Vanguardia, Dissabte 6 juliol 2002, pàg. 20.
* ↑ Historia de un litigio. La Vanguardia española, Divendres 27 maig 1966, pàg. 51.
# Vicente Pérez Nestar

Vicente Pérez Nestar (Arconada, 22 de gener de 1928 - Sant Sebastià, 23 d'agost de 2002), conegut com a Quico Pérez, fou un futbolista espanyol de la dècada de 1950.
Ell va néixer el 28 de gener de 1928 a Arconada. Fill de Fabriciano Pérez Revilla i de Ricarda Nestar Frechilla. Començà a jugar a l'equip de la ciutat on ell va créixer, el Villafranca UC, passant a continuació al Burgos CF.
L'any 1953 marxà a jugar al Club Deportivo Vasco de Caracas, on coincidí amb Andrés Prieto, qui també seria jugador del RCD Espanyol. Jugà durant tres temporades a Sarrià, principalment a l'equip reserva, disputant només tres partits oficials amb el primer equip.
Finalitzà la seva carrera a l'Hèrcules CF.

## Referències

* 1 2 3 «Fitxa de Perez». Periquito.cat. [Consulta: 9 abril 2019].
* ↑ «Una cara nueva en el Español». Mundo Deportivo, 10-01-1954. [Consulta: 9 abril 2019].
* ↑ «Una cara nueva en el Español 2». Mundo Deportivo, 10-01-1954. [Consulta: 9 abril 2019].
* ↑ «Las otras víctimas de la Guerra Civil (4)». CIHEFE Cuadernos de Fútbol, núm. 109, ISSN: 1989-6379, 01-05-2019. [Consulta: 9 abril 2019].
* ↑ Vicente Pérez Nestar a BDFutbol